एयरपोर्ट पर दीपिका और रणवीर अलग-अलग कार से पहुंचे थे। जहां दीपिका अकेली ही दिखाई दीं। तो वहीं रणवीर की बहन रितिका भवनानी, मां अंजू भवनानी और पिता जगजीत भवनानी भी एयरपोर्ट पर नजर आए। गौर करने वाली बात यह थी कि रणवीर और दीपिका ने मैचिंग (व्हाइट) कलर के आउटफिट पहने हुए थे। रणवीर और दीपिका इटली में डेस्टिनेशन वेडिंग करने जा रहे हैं। उनकी शादी के फंक्शन 14 और 15 नवंबर को इटली के लेक कोमो में होंगे। बताया जा रहा है कि दीपिका के दक्षिण भारतीय होने की वजह से 14 को दक्षिण भारतीय रिवाज से शादी होगी और 15 को रणवीर के सिंधी होने की वजह से सिंधी रिवाज से उनकी शादी होगी। 1 दिसंबर को मुंबई में उनका रिसेप्शन होगा।